Politiet var fremme ved villaen syv minutter efter alarmmeldingen kl. 2.13 natten til søndag. Men da var branden allerede så omfattende, at politifolkene ikke kunne komme ind i soveværelset. De kunne kun fra resten af huset se, at der lå en person i sengen. Manden er ikke endeligt identificeret, men politiet går ud fra, at der er tale om husets 81-årige beboer. En times tid før branden har hjemmeplejen set, at han lå i sin seng og røg pibe. Og branden er opstået netop omkring sengen.
Ældre mand døde i nat i en brand i villa på Solvænget i Aars.